CELEX: C2007/170/76
Language: el
Date: 2007-07-21 00:00:00
Title: Υπόθεση T-203/07: Προσφυγή της 5ης Ιουλίου 2007 — Cemex Polska κατά Επιτροπής των Ευρωπαϊκών Κοινοτήτων

21.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 170/40
            
         Προσφυγή της 5ης Ιουλίου 2007 — Cemex Polska κατά Επιτροπής των Ευρωπαϊκών Κοινοτήτων
   (Υπόθεση T-203/07)
   (2007/C 170/76)
   Γλώσσα διαδικασίας: η πολωνική
   Διάδικοι
   
      Προσφεύγουσα: Cemex Polska (εκπρόσωποι: F. Puel και M. Szpunar)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 26ης Μαρτίου 2007, σχετικά με το εθνικό σχέδιο κατανομής των ποσοστώσεων εκπομπής αερίων θερμοκηπίου που κατέθεσε η Πολωνία σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της αποφάσεως της Ευρωπαϊκής Επιτροπής K (2007) 1295, όπως διαμορφώθηκε στις 26 Μαρτίου 2007, σχετικά με το εθνικό σχέδιο κατανομής των ποσοστώσεων εκπομπής αερίων θερμοκηπίου που κατέθεσε η Πολωνία σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (1), με την οποία η Επιτροπή αποφάσισε ότι ορισμένες πτυχές του εθνικού σχεδίου κατανομής των ποσοστώσεων εκπομπής CO2 για την περίοδο 2008-2012, που κοινοποιήθηκε στην Επιτροπή στις 30 Ιουνίου 2006, δεν είναι σύμφωνες με τα άρθρα 9, παράγραφοι 1 και 3, 10 και 13, παράγραφος 2, καθώς και με τα κριτήρια του παραρτήματος ΙΙΙ της οδηγίας 2003/87/ΕΚ. Η προσβαλλόμενη απόφαση μειώνει κατά 26,7 % το όριο εκπομπής διοξιδίου του άνθρακα για τα έτη 2008-2012 σε σχέση προς το όριο που πρότεινε η Πολωνία με το εθνικό της σχέδιο κατανομής των ποσοστώσεων εκπομπής που κοινοποιήθηκε στην Επιτροπή.
   Οι αιτιάσεις και τα κύρια επιχειρήματα της προσφυγής συμπίπτουν με τις αιτιάσεις και τα κύρια επιχειρήματα που προβάλλει η προσφεύγουσα στο πλαίσιο της υποθέσεως Τ-195/07.
   
      (1)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).